( 52 ) 
médecin et physicien de recommendée mémoire nostre très 
chier seigneur et grand père l’empereur Maximilian que Dieu 
absoille, par icelluy messire Everard engendré ou corps de 
Marguerite Swinters lors non maries, contenant comme le 
iict suppliant fort honneste homme, de bonne vie et conver- 
sacion et a grand désir de continuer en nostre service, vivre 
et demeurer soubs nous, en nous suppliant très humblement le 
vouloir légitimer et sur le deffault de sa nativité luy impartir 
notre grâce, Nous, ces choses considérées et sur icelles eu 
l’advis de noz amez et feaulx les chiefs et trésorier général de 
nos domaine et finances, avons de notre certaine science, 
auctorité et grâce espécial le dict Andries de Wezel legittimé 
et légitimons et le dit deffault de nativité aboly et effacé, 
abolissons et effaçons par les présentes et luy avons octroyé et 
octroyons de notre grâce qu’il puyst comme personne légittime 
succéder et venir aux successions de ses dits père et mère 
at autres qui luy attiennent et altiendront, pourveu toutefois 
qu’â ce se consentent les plus proches parents du lignage et 
que aucun droit ne soit desja acquiz par autres, et qu’il puist 
tenir pour luy, ses hoirs et successeurs à tousjours, tous les 
biens qui luy ad viendront de ses successions ou autrement, ou 
qu’il a acquis ou acquerra, aussy puist faire et ordonner de ses 
biens par testament ou autrement ainsi que bon luy semblera, 
pourveu aussi que ce ne soit à monastères, gens d’église et 
aucunes mains-mortes, et s’il eust maisons fortes, qu’il n’en 
disposera à estrangiers; soit receu aux estats, honneurs, offices 
est quelzconquez fais légittimes et séculiers, et réputé doresna- 
vant pour personne légitimée, comme s’il feust né et procréé 
en léal mariaige, et que, après son trespas, nonobstant la 
dicte bâtardise, ses plus prochains parens de lignaige succè¬ 
dent à luy et ses biens, héritaiges, possessions et autres biens 
acquis et (à) acquérir, tous ainsi et par la manière qu’ilz 
feroient ou pourroient faire s’il estoit né et procréé en léal 
mariaige, sans ce que à cause de icelle bastardise nous et nos 
successeurs y puissions au temps à venir clamer ou demander 
aucun droit, nonobstant quelzconquez droiz, coustumes, 
